
Σταύρος Πλανάκης
Αν. Σχολικός Σύμβουλος ΠΕ02
Ν. Λασιθίου


ΤΙ ΕΙΝΑΙ Η ΔΥΣΛΕΞΙΑ;         (από τον ιστότοπο www.dyslexia.gr)
	     Η Δυσλεξία είναι μια μαθησιακή δυσκολία, πράγμα που σημαίνει ότι εξαιτίας της καθυστερεί ή εμποδίζεται η εκμάθηση γραφής και ανάγνωσης από παιδιά που έχουν όλες τις ικανότητες και δυνατότητες για τις εργασίες αυτές. Είναι δηλαδή παιδιά με κανονική ή και ανώτερη νοημοσύνη, χωρίς προβλήματα στην όραση ή ακοή, τα οποία ζουν σε όχι αρνητικά οικογενειακά - κοινωνικά περιβάλλοντα και φοιτούν σε οργανωμένα σχολεία.
       Τα παιδιά αυτά ξεκινούν το σχολείο με "προδιαγραφές" καλών ή αρίστων επιδόσεων και ωστόσο δέχονται την ψυχρολουσία της σχολικής αποτυχίας.
      Η αποτυχία τους οφείλεται αφενός στην πραγματική δυσκολία τους να καταλάβουν και να μάθουν τα σύμβολα (γράμματα) και το σύστημα ανάγνωσης - γραφής και αφετέρου στο γεγονός ότι οι δάσκαλοι (και αργότερα οι καθηγητές) εμφανίζουν απροθυμία στην εκπαίδευση "δύσκολων" παιδιών, στερούνται ειδικής εκπαιδεύσεως και το κυριότερο, παρερμηνεύουν την έννοια της "δίκαιης αξιολόγησης" των μαθητών τους. 
Ποιά όμως είναι τα "σημάδια" της δυσλεξίας, αυτά που εξακολουθούν να πανικοβάλλουν γονείς και εκπαιδευτικούς, ακόμα και όταν "έχουν κάτι ακούσει" για το θέμα αυτό;
Συνοπτικά:
 αντιστροφές γραμμάτων - αριθμών (ε αντί για 3)
 αντιμεταθέσεις ή παραλείψεις ή προσθήκες γραμμάτων (ή συλλαβών) στην ίδια λέξη (πότι ή πι ή τοτόπι αντί για τόπι)
 καθρεφτική ανάγνωση ή γραφή (εμ αντί με)
 αντικαταστάσεις λέξεων με άλλες παρεμφερούς σημασίας (διαβάζουν ή γράφουν κοντός αντί για χαμηλός)
 γενικά: κάνουν "περίεργα" και αδικαιολόγητα λάθη, έχουν δυσανάγνωστα γραπτά.
 γενικά: δυσκολεύονται να μάθουν πίνακες, σειρές ονομάτων (π.χ. ημέρες της εβδομάδας, μήνες του χρόνου).
 γενικά: δυσκολεύονται να αντιγράψουν από τον πίνακα ή από σημειώσεις.
 γενικά: έχουν προβλήματα προσανατολισμού στο χώρο και στο χρόνο.
Όμως:
 έχουν γρήγορη αντίληψη, 
 συχνά ξαφνιάζουν με την οξυδέρκεια των παρατηρήσεων τους, 
 έχουν ικανότητες συνδυαστικές 
 κρίνουν και οδηγούνται σε λογικά συμπεράσματα μετά από επεξεργασία δεδομένων
 έχουν έφεση στην μηχανολογία, στους ηλεκτρονικούς υπολογιστές
 έχουν γόνιμη φαντασία, χιούμορ και επινοητικότητα.
Συνεπώς είναι σε θέση για σπουδές κάθε επιπέδου αρκεί: να κατανοούνται οι συγκεκριμένες τους δυσκολίες και να μην τους καταλογίζονται ως "θανάσιμα" σφάλματα τα ορθογραφικά, οι παραφθορές λέξεων - ονομάτων, η αδυναμία να θυμηθούν χρονολογίες (ενώ κατανοούν πλήρως τα ιστορικά γεγονότα) και γενικά να αξιολογούνται με γνώμονα την ιδιαιτερότητα τους και την αποδοχή των αντιφάσεων στις επιδόσεις τους.


 

	                             ΧΑΡΑΚΤΗΡΙΣΤΙΚΑ ΔΥΣΛΕΞΙΑΣ
(από τον κυπριακό ιστότοπο www.prasinipriza.com)

Θα ήθελα να δώσω κάποια χαρακτηριστικά τα οποία θα μπορούσε κάποιος 
να διακρίνει σε δυσλεξικά άτομα. Τα χαρακτηριστικά είναι πολλά. Πιο κάτω 
θα αναφέρω μόνο μερικά. Δύο δυσλεξικοί δεν έχουν τα ίδια χαρακτηριστικά. 
Άλλοι έχουν περισσότερα και άλλοι λιγότερα. Τα χαρακτηριστικά διαφέρουν 
από άτομο σε άτομο και από ηλικία σε ηλικία. Κάποια χαρακτηριστικά 
δυσλεξίας βελτιώνονται με την πάροδο του χρόνου.  

Η διάγνωση δυσλεξίας μπορεί να γίνει μόνο από ειδικούς.

Παρουσιάζω κατάλογο με χαρακτηριστικά δυσλεξίας  μόνο για ενημερωτικούς 
λόγους:
•        Δημιουργικοί, πρακτικοί, εφευρετικοί
•        Καλοί στις τέχνες, δεξιοτέχνες
•        Έχουν ανεπτυγμένη φαντασία
•        Καλοί στις κατασκευές, καλοί μηχανικοί
•        Καλοί στους ηλεκτρονικούς υπολογιστές αλλά και στον αθλητισμό
•        Ανεπτυγμένη φωτογραφική μνήμη
•        Χαμηλή ακουστική μνήμη (π.χ.γράμματα, αριθμοί)
•        Σε μικρή ηλικία μπορεί να μπερδεύουν σύμβολα μεταξύ τους.
Π.χ. το «Ζ» με το «Ν», το «Λ» με το «ν», το «9» με το «ρ», το
«Α» με το «4», το «3» με το «ε», το «6» με το «9», το «15» με
το «51»
•        Μπερδεύουν τη σειρά των γραμμάτων στις λέξεις ή αφήνουν πίσω
γράμματα π.χ. γράφουν «γρίζο» αντί «γκρίζο»
•        Ανορθόγραφοι (κλασικό χαρακτηριστικό). Στο ίδιο κείμενο μπορεί να
γράψουν την ίδια λέξη με τρεις τρόπους
•        Δυσκολεύονται στην ανάγνωση,  βελτιώνεται με την ηλικία. Συχνά
ακολουθούν το κείμενο το οποίο διαβάζουν με το δάκτυλό τους.
Αποφεύγουν να διαβάζουν δυνατά. Αποφεύγουν να διαβάζουν μεγάλα
κείμενα
•        Δυσκολεύονται να απομνημονεύουν αριθμούς τηλεφώνων.
Δυσκολεύονται να πληκτρολογήσουν το σωστό αριθμό τηλεφώνου που
κάποιος μόλις τους έχει πει
•        Σε μικρή ηλικία έχουν φτωχό λεξιλόγιο
•        Χαμηλή σειροθετική ικανότητα (με δυσκολία μαθαίνουν τις μέρες της
εβδομάδας, τους μήνες του χρόνου, την προπαίδεια (τους πίνακες του
πολλαπλασιασμού), τα γράμματα του αλφαβήτου και σε μικρή ηλικία
δυσκολεύονται να μάθουν να μετρούν)
•        Δυσκολεύονται να αντιγράφουν από τον πίνακα αλλά κι από ένα
τετράδιο που έχουν δίπλα τους
•        Δυσκολεύονται να ακούουν και να γράφουν ταυτόχρονα
•        Μπερδεύουν το δεξιά με το αριστερά
•        Δεν υπολογίζουν εύκολα το χρόνο
•        Συχνά γονείς δυσλεξικών παραπονιούνται ότι, ενώ τα παιδιά είναι
έξυπνα, δεν αποδίδουν στο σχολείο ανάλογα με την εξυπνάδα τους.  

	

	Πώς Εντοπίζεται;
		




		 
	Ποιο Είναι το Πρόβλημα;  Ποια είναι τα δυσλεξικά Παιδιά; 

Δεν πρέπει να συγχέεται ο δυσλεξικός μαθητής με το Ειδικό παιδί που παρουσιάζει χαρακτηριστικά Δυσλεξίας. Το δεύτερο μπορεί να έχει νοητική υστέρηση, αισθητηριακές βλάβες (κωφό, βαρήκοο, τυφλό), πολιτισμική αποστέρηση, εγκεφαλική βλάβη, συναισθηματικές διαταραχές, αλλά δεν είναι δυσλεξικό.
Ο δυσλεξικός μαθητής: 
· Έχει μέση μέχρι πολύ υψηλή νοημοσύνη που χαρακτηρίζει όλες τις πλευρές της καθημερινής του ζωής. 
· Η συμπεριφορά του στο σχολείο και στο σπίτι δείχνει πως είναι πολύ πιο έξυπνος και δημιουργικός απ’ ό,τι φανερώνει η επίδοση του στην ανάγνωση, στη γραφή και μερικές φορές στην αριθμητική. 
· Είναι συχνά το παρεξηγημένο παιδί που χαρακτηρίζεται συχνά σαν τεμπέλικο, ανυπάκουο, αδιάφορο για σχολική μάθηση και συχνά από τους «επαναστάτες» της τάξης.
· Είναι ο μαθητής που απογοητεύει και προβληματίζει τον  καθηγητή, το γονέα, τον εαυτό του τον ίδιο.. «Γιατί άραγε οι συμμαθητές του κατανοούν με τόση ευκολία ορισμένα μαθήματα, ενώ δε φαίνονται πιο έξυπνοι ή πιο εργατικοί ;» 
· Τα συνηθισμένα συμπτώματα δυσλεξίας που μπορεί να παρουσιάσει το δυσλεξικό άτομο στην παιδική του ηλικία είναι ο Προφορικός Λόγος. 
· Δυσκολεύεται να χρησιμοποιήσει σύνθετες ή πολύπλοκες λέξεις. 'Έχει προβλήματα με τους χρόνους των ρημάτων ή τις αντωνυμίες. 
· Χωροχρονικός Προσανατολισμός
Έχει δυσκολίες στην εκτέλεση έργων που προϋποθέτουν προσανατολισμό στον χώρο ή στον χρόνο. Συγχέει το αριστερά -δεξιά, Βορρά -Νότο, χθες - αύριο. Δυσκολεύεται να διαβάσει σωστά τον χάρτη ή να μάθει την ώρα. 
· Μνήμη - Μνήμη Ακολουθιών
Δυσκολεύεται να θυμηθεί και συνεπώς να εκτελέσει μια σειρά προφορικών εντολών, να πει τους μήνες με τη σειρά τους, ν' αριθμήσει ζυγούς αριθμούς, να μάθει την προπαίδεια κ.ά.
· Ανάγνωση - Γραφή
Παραλείπει ή προσθέτει γράμματα, συλλαβές ή λέξεις, πηδάει σειρές. Συγχέει λέξεις που μοιάζουν οπτικά ή ακουστικά (δένω -μένω). Παρουσιάζει καθρεφτική ανάγνωση ή γραφή (χα αντί αχ). Αντικαθιστά λέξεις με άλλες που έχουν παρόμοια ή ίδια σημασία (σκοτεινό αντί μαύρο). Συγχέει γράμματα κατά τον προσανατολισμό τους στον χώρο ή τη σειρά τους μέσα στη λέξη (δ,σ,ρ, κ.ά.). Κάνει αλλόκοτα λάθη δίχως καμία λογική εξήγηση. Δυσκολεύεται να τονίσει σωστά τις λέξεις. Διαβάζει στον ενεστώτα ενώ το κείμενο είναι γραμμένο στον αόριστο. Διαβάζει αγνοώντας τα σημεία της στίξης. Τα γραπτά του είναι ακατάστατα και δυσανάγνωστα. Ο δυσλεξικός έφηβος έχει συχνά ξεπεράσει -άλλα σε μικρότερο κι άλλα σε μεγαλύτερο βαθμό - όσα από τα δυσλεξικά συμπτώματα παρουσίαζε στην παιδική του ηλικία. Μπορεί να διαβάζει κομπιαστά, να διαβάζει αργά ή ακόμα με άνεση αλλά να δυσκολεύεται στην κατανόηση του αναγνωστικού κειμένου. Η ικανότητα συγκέντρωσης και προσοχής σε θέματα ανάγνωσης και γραφής κυμαίνεται συνήθως σε χαμηλά επίπεδα. Δυσκολεύεται, ίσως, ν’ αντιγράψει σωστά όσα βλέπει στον πίνακα ή μπορεί να ‘ναι πολύ αργός στην αντιγραφή, μ’ αποτέλεσμα να μεταφέρει ελλιπείς ή λανθασμένες τις οδηγίες του καθηγητή στο σπίτι. Οι εργασίες του έτσι δίνουν μια εικόνα αδιαφορίας ή τεμπελιάς κι όχι μιας ήπιας δυσλεξίας που είναι στην πραγματικότητα η αιτία του παραπάνω προβλήματος. 
Η έλλειψη οργάνωσης που χαρακτήριζε την καθημερινή του ζωή στην παιδική ηλικία μπορεί να τον συνοδεύει μέχρι την εφηβεία. Μπερδεύει τα μαθήματα της εβδομάδας, παίρνει μαζί του τα βιβλία της Τρίτης αντί της Δευτέρας, γυρεύει απεγνωσμένα το σωστό τετράδιο μέσα σε μια ακατάστατη σάκα, σε μια τάξη ή σ’ ένα γραφείο που καταπίνει θαρρείς τα πράγματά του κι εκμηδενίζει την υπομονή και την ηρεμία του. 
    Η δυσκολία του να μεταφέρει τις σκέψεις και της ιδέες του πάνω στο χαρτί υπερβαίνει συχνά τα όρια της πνευματικής του αντοχής. Είναι υπερευαίσθητος στην κριτική, έχει χαμηλή αυτοπεποίθηση κι αποθαρρύνεται εύκολα. 
«Καμία μελέτη ή και συζήτηση πάνω στις μαθησιακές δυσκολίες του φυσιολογικού εφήβου δεν μπορεί να αγνοήσει την υπερβολική οδύνη του δυσλεξικού μαθητή. Ο δυσλεξικός είναι αυτός που έχει περάσει ατέλειωτες ημέρες απελπισίας, αποθάρρυνσης κι απογοήτευσης. Για δέκα ή περισσότερα χρόνια, παλεύει μ' ένα πρόβλημα στο οποίο αδυνατεί να βρει τη λύση που απαιτεί απ΄ αυτόν το οικογενειακό και σχολικό του περιβάλλον». 







	Οδηγίες Προς τους εκπαιδευτικούς
		Ελληνικά | English




			Πώς Μπορεί ο Καθηγητής να Βοηθήσει τον Δυσλεξικό Μαθητή Του 

  Αν δεχτούμε ότι όλοι οι μαθητές δικαιούνται ίσες ευκαιρίες για εκπαίδευση και μάθηση, ο δυσλεξικός έφηβος δικαιούται συμπληρωματική βοήθεια μέσω προγραμμάτων ενισχυτικής διδασκαλίας (βλ. Νόμο 1824 περί Ενισχυτικής Διδασκαλίας ΦΕΚ 30-12-88) και απαλλαγή από τις γραπτές εξετάσεις όπως ορίζει το Π.Δ. 420/30.5.78 για τις «Περιπτώσεις υποκαταστάσεως γραπτών δοκιμασιών υπό προφορικών». 
Επί πλέον, ο καθηγητής, ο ευαισθητοποιημένος σε θέματα μαθησιακών δυσκολιών και δυσλεξίας, μπορεί να βοηθήσει σημαντικά το δυσλεξικό μαθητή του μέσα στην τάξη, διότι γνωρίζει ότι:
Η σωστή συναισθηματική - εκπαιδευτική προσέγγιση του μαθητή από τον δάσκαλο ή τον καθηγητή του είναι δυνατόν ν' αλλάξει αποφασιστικά τη στάση που έχει απέναντι στο σχολείο, στην οικογένεια και στην κοινωνία. Να του δώσει την αισιοδοξία και τη δύναμη που χρειάζεται για να προγραμματίσει το μέλλον του, να επιτύχει τους στόχους του και να γίνει ένα υπεύθυνο, ανεξάρτητο και παραγωγικό μέλος της κοινωνίας. 
[image: http://www.cyprusdyslexia.com/admin/uploads/artimg/image4.jpg]


Σχολική Ενσωμάτωση 
Η απάντηση στο ερώτημα για το κατάλληλο πρόγραμμα εκπαίδευσης του δυσλεξικού δεν είναι η απομάκρυνσή του από τη σχολική τάξη όπου ανήκει. Δεν συνεισφέρει θετικά στη νευροφυσιολογική του ωρίμανση η πλήρης τοποθέτησή του σε ειδικό πρόγραμμα ή η επανάληψη της τάξης. Αντίθετα, τέτοιου είδους λύσεις οδηγούν στην ετικετοποίηση, στην εγκατάλειψη της προσπάθειας για μάθηση, και σε περισσότερα εκπαιδευτικά, ψυχολογικά και κοινωνικά προβλήματα. 
Σύμφωνα με τα πορίσματα διεθνών ερευνών, τα βασικότερα από τα «σημεία κλειδιά» για την επιτυχή ενσωμάτωση των δυσλεξικών στο πρόγραμμα του κανονικού γυμνασίου -λυκείου είναι τα εξής: 

Διακριτική Βοήθεια 
Τοποθέτησε το δυσλεξικό μαθητή σε μια θέση όπου μπορείς να ελέγχεις διακριτικά την εργασία του και να τον βοηθάς με μεγαλύτερη ευκολία. 

Εξατομικευμένη Βοήθεια
Όποτε και όπου είναι δυνατόν αφιέρωνε λίγο χρόνο στο δυσλεξικό μαθητή σου, προσφέροντας έτσι εξατομικευμένη βοήθεια και διδασκαλία. Όποιες κι αν είναι οι απαιτήσεις του μαθήματος, υπάρχουν πάντα λίγα λεπτά της ώρας για εξατομικευμένη προσέγγιση των μαθησιακών δυσκολιών κάποιου μαθητή σου. 

Περισσότερο Χρόνο
Δίνε στο δυσλεξικό περισσότερο χρόνο για την εκτέλεση γραπτής εργασίας κι όταν αξιολογείς το έργο του δίνε μεγαλύτερη σημασία στο περιεχόμενο παρά στην παρουσίαση του κειμένου.

Διόρθωση Γραπτού Έργου
Στη διόρθωση των γραπτών του μη χρησιμοποιείς έντονο χρώμα, μια 
«κοκκινισμένη» σελίδα οδηγεί σε σύγχυση, σε συναισθήματα χαμηλής αυτοπεποίθησης κι όχι σε αισιοδοξία και πρόοδο. Διόρθωνε μόνο τα βασικότερα σφάλματα. Κάθε μικρή βελτίωση είναι καλύτερη από τη μαθησιακή στασιμότητα ή την οπισθοδρόμηση. 


Περίληψη Μαθημάτων
Απαίτησε απ' αυτόν την περίληψη του μαθήματος κι όχι όλες τις λεπτομέρειες ενός πολυσέλιδου κειμένου. Ζήτησε από κάποιον ή κάποιους συμμαθητές του να τον βοηθούν με τις περιλήψεις, την αντιγραφή και την τήρηση σημειώσεων μέσα στην τάξη. 

Ευκαιρίες για Αντιστάθμιση των δυσκολιών του
Φρόντισε να δίνεις ευκαιρίες που θα επιτρέψουν τη συμμετοχή του σε δραστηριότητες όπου είναι ιδιαίτερα ικανός. Κάτι τέτοιο θ' αντισταθμίσει τις μαθησιακές δυσκολίες του, θα βελτιώσει την εικόνα που έχουν οι άλλοι για το άτομό του και θ' αυξήσει σίγουρα την αυτοπεποίθησή του. 

Ευανάγνωστο Κείμενο
Το ευανάγνωστο κείμενο στον πίνακα βοηθάει πάντα τον δυσλεξικό μαθητή στην αντιγραφή και στην κατανόηση του μαθήματος. 

Καθαρή και Ήρεμη Ομιλία
Φρόντισε να μιλάς καθαρά και ήρεμα ώστε να αντιλαμβάνεται σωστά κάθε σου λέξη και οδηγία. Μην ξεχνάς πως είναι ευαίσθητος στον πολύ δυνατό κι αυταρχικό τόνο ομιλίας. 

Αξιολόγηση της Προσπάθειας
Έχε υπόψη σου ότι ο δυσλεξικός μαθητής χρειάζεται πολύ περισσότερο χρόνο και κόπο απ' ό,τι οι συμμαθητές του για κάθε εργασία που απαιτεί ανάγνωση ή γραφή. Αν χρησιμοποιείς τα ίδια κριτήρια αξιολόγησης για όλους τους μαθητές σου, οι δυσλεξικοί θα 'ναι πάντα «οι αδικημένοι» της τάξης. Σίγουρα, δεν υπάρχει τίποτα πιο αποθαρρυvτικό για τον έξυπνο έφηβο απ' το να νιώθει πως οι προσπάθειές του μετρούν ελάχιστα για τον καθηγητή του

Συνεχής Ενθάρρυνση
Φρόντισε να επαινείς κάθε προσπάθεια, ακόμα κι όταν τα αποτελέσματα είναι φτωχά σε σύγκριση με εκείνα των μη δυσλεξικών μαθητών σου. Ενθάρρυνε τον να βελτιώσει την επίδοση του στα δύσκολα γι΄ αυτόν μαθήματα, δίχως να βρίσκεται σε διαρκή ανταγωνισμό με τους συμμαθητές του.

Μη Αγχογόνοι Τρόποι Εργασίας
Μην τον υπερφορτώνεις με γραφική δουλειά για το σπίτι. Μ' αυτόν τον τρόπο δεν θα έχει ελεύθερο χρόνο για τίποτα άλλο. Όποτε είναι δυνατόν, ενθάρρυνε την παρουσίαση της εργασίας του με τρόπους μη αγχογόνους, αλλά δημιουργικούς. (π .χ. παρουσίαση μιας μελέτης ή ενός προγράμματος σε κασέτα). 

Μεγαλύτερη κατανόηση 
Προσπάθησε να κατανοήσεις και να κρίνεις με επιείκεια την έλλειψη οργάνωσης που μπορεί να χαρακτηρίζει την εργασία του, τη συμπεριφορά ή ακόμα και την εμφάνισή του.
Η υλοποίηση των παραπάνω προτάσεων για τη σωστή εκπαίδευση των δυσλεξικών εφήβων, προϋποθέτει καθηγητές με εξυπνάδα, χιούμορ, ευκαμψία διδακτικών μεθόδων και στρατηγικών, ευαισθησία, υπομονή και πλήρη γνώση του τι θα διδαχτεί, πώς και γιατί.
Έχει διεθνώς υποστηριχτεί πως το μεγαλύτερο ποσοστό των δυσλεξικών μαθητών έχει τη νοημοσύνη, την ικανότητα και τον ενθουσιασμό να προοδεύσει σχολικά αν αντιμετωπιστεί με τον σωστό τρόπο. Κι οπωσδήποτε, δεν υπάρχει μεγαλύτερη ικανοποίηση για τον εκπαιδευτικό, από το να δει τους κόπους του να αμείβονται, παρακολουθώντας τη σχολική πρόοδο του δυσλεξικού μαθητή του, τη σχολική και κοινωνική του ενσωμάτωση και την επιτυχή ένταξή του στην παραγωγική διαδικασία και την ενεργό ζωή του ενήλικα. 







	Οδηγός για μαθητές
		Ελληνικά | English




		Ο καθένας μαθαίνει διαφορετικά
  Προσπάθησε να βρεις τον δικό σου τρόπο μάθησης.
 

  Αυτο-διαχείριση
  Φτιάξε αντίγραφα του ωρολογίου σχολικού προγράμματος και τοποθέτησέ τα στο σπίτι - στην κουζίνα, στο δωμάτιό σου, ή όπου διαβάζεις. Έχε μερικά ακόμη αντίγραφα σε περίπτωση που χάσεις τα προηγούμενα.
  Είναι σημαντικό να σημειώνεις τις ημερομηνίες, τις ώρες για καθετί: για τις σχολικές εργασίες, τις έξω-διδακτικές δραστηριότητες, τις εξετάσεις, τα ραντεβού, κ.λπ.
  Να είσαι σίγουρος ότι έχεις το τηλέφωνο κάποιων φίλων που θα μπορούν να σου πουν τι εργασία έχεις για το σπίτι στην περίπτωση που δεν τη σημείωσες σωστά.  
  Βάλε στη σχολική σου τσάντα πριν κοιμηθείς ό,τι θα χρειαστείς την επόμενη μέρα. Αυτό θα σου εξασφαλίζει μία ήρεμη αρχή για την ημέρα.  
  Να γνωρίζεις τον ρυθμό σου. Μην επιχειρήσεις να διαβάσεις στο σπίτι, όταν είσαι κουρασμένος ή πεινασμένος, ή όταν δεν είσαι κεφάτος κάποια στιγμή της ημέρας.  
  Προσπάθησε να εξασφαλίσεις ένα ήσυχο μέρος στο σπίτι, με τις λιγότερες δυνατές  παρεμβάσεις, στο οποίο θα διαβάζεις.  
  Όταν χειρίζεσαι μεγάλες εργασίες, διευθέτησε τα μέρη σε μικρότερα τμήματα και κάνε συχνά διαλείμματα.  
Όλοι έχουμε δυνατά 
και αδύνατα σημεία. Ποιά
είναι τα δικά σου δυνατά σημεία;
Στο σχολείο:
Κάθισε στα μπροστινά θρανία και μακριά από το παράθυρο για να μην αποσπάται η προσοχή σου.  
  Κατά τη διάρκεια του μαθήματος να κρατάς σημειώσεις και να φτιάχνεις τις δικές σου συντμήσεις και μνημονικές τεχνικές που θα σε βοηθούν να καταγράφεις και να θυμάσαι πληροφορίες. (Χρήσιμα είναι τα αραχνοδιαγράμματα και η χρήση χρωμάτων)
  Να ηχογραφείς τα μαθήματα (σε συνεννόηση με τον διδάσκοντα) και να ακούς τις κασέτες όταν είσαι χαλαρωμένος και μπορείς να αφομοιώσεις περισσότερα. 
  Τελειοποίησε τις δεξιότητές σου στον υπολογιστή. Η δακτυλογράφηση μπορεί να είναι πιο γρήγορη και εύκολη από το γράψιμο. Να διορθώνεις και να ελέγχεις την ορθογραφία για τυχόν λάθη.
  Να συνεργάζεσαι με τον δάσκαλό σου για να αναπτύξεις τις δεξιότητές σου για μελέτη, ειδικότερα κατά την προετοιμασία σου για εξετάσεις.
  Μη φοβάσαι ποτέ να πεις στο δάσκαλό σου ό,τι δεν κατάλαβες. Θα υπάρχει πάντα κάποιος άλλος στην ίδια θέση όπως εσύ, ο οποίος θα φοβάται πάρα πολύ να ρωτήσει.
   Να χρησιμοποιείς το διαδίκτυο ώστε να παίρνεις άλλες ιδέες σχετικά με τις δεξιότητες των δυσλεξικών για μελέτη.
 Να θυμάσαι ότι το να είσαι δυσλεξικός ίσως είναι ο λόγος που θεωρείς την εργασία στο σχολείο δύσκολη, αλλά δεν είναι η δικαιολογία για να μην τα δίνεις όλα στην προσπάθεια.
 Και τέλος να θυμάσαι ότι και άλλοι βάδισαν τον ίδιο δρόμο και παρόλη τη δυσκολία τα πήγαν περίφημα! Μπορείς κι εσύ...
Πηγή: www.dys.gr                               

		Αν έχετε υποψίες ότι το παιδί σας έχει μαθησιακές δυσκολίες, ζητήστε εξειδικευμένη βοήθεια από αναγνωρισμένους φορείς (Υπουργείο Παιδείας, Παγκύπριος Σύνδεσμος Δυσλεξίας). Οι έρευνες έχουν δείξει ότι όσο πιο γρήγορα δεχθεί το παιδί τη βοήθεια, τόσο πιο γρήγορα ανταποκρίνεται στην αγωγή.

ΓΙΑ ΝΑ ΕΧΕΙ ΒΟΗΘΕΙΑ ΣΤΟ ΣΧΟΛΕΙΟ:
1.Μιλήστε στους δασκάλους. Πιστεύουν και αυτοί ότι έχει πρόβλημα;
2.Ζητήστε τους τις εισηγήσεις τους για το τι μπορείτε όλοι μαζί να κάνετε γι' αυτό.
3.Ζητήστε να δει εσάς και το παιδί σας ένας εκπαιδευτικός ψυχολόγος. Με απλές εξετάσεις (tests) ο ψυχολόγος μπορεί να εντοπίσει τα προβλήματα του παιδιού σας και να εισηγηθεί τρόπους για να το βοηθήσετε να το ξεπεράσει. (Ενημερωθείτε από τα αρμόδια ΚΕΔΔΥ)
4.Αν ο δάσκαλος σας πει "μην ανησυχείτε θα τα καταφέρει", ρωτήστε τον πώς μπορεί να το κάνει.
5.Αν ο δάσκαλος σας πει ότι υπάρχουν πολλά παιδιά χειρότερα από το δικό σας πρέπει να ανησυχήσετε. Αν ο δάσκαλος είναι απασχολημένος με τόσα πολλά προβλήματα, το παιδί σας πιθανόν να μην πάρει βοήθεια. Σιγουρευτείτε ότι θα βοηθηθεί.
Μερικά παιδιά αναπτύσσουν προβλήματα συμπεριφοράς. Οτιδήποτε από το να βρέχουν το κρεβάτι τους, ως το να αρνιούνται να πηγαίνουν στο σχολείο και να συμπεριφέρονται βίαια. Πιθανόν τότε να πείτε ότι οι δυσκολίες του στο διάβασμα και το γράψιμο οφείλονται στα προβλήματα συμπεριφοράς. Σίγουρα αυτό δεν ισχύει. Μάλλον ισχύει το αντίθετο.
ΝΑ ΘΥΜΑΣΤΕ ΟΤΙ ΑΝ ΝΟΜΙΖΕΤΕ ΠΩΣ ΥΠΑΡΧΕΙ ΠΡΟΒΛΗΜΑ ΤΟΤΕ ΠΙΘΑΝΟΝ ΝΑ ΥΠΑΡΧΕΙ ΚΑΙ ΘΑ ΧΕΙΡΟΤΕΡΕΨΕΙ ΑΝ ΔΕΝ ΒΡΕΙΤΕ ΒΟΗΘΕΙΑ ΓΡΗΓΟΡΑ.
" Έχουμε 2 επιλογές:
   Να οργώσουμε νέο έδαφος ή
   να αφήσουμε τα αγριόχορτα να μεγαλώσουν... "
- J. Westover -
ΓΙΑ ΝΑ ΕΧΕΙ ΒΟΗΘΕΙΑ ΣΤΟ ΣΠΙΤΙ: 
1.Διδάξτε του να κάνει πράγματα μόνος του.                                   
2.Δώστε του βοήθεια να ξεχωρίζει το δεξί από το αριστερό.
3.Αποφεύγετε την αποτυχία στο σπίτι. Έχει αρκετή στο σχολείο. Το σπίτι πρέπει να είναι ασφαλής χώρος.
4.Μην του δείχνετε την ανησυχία σας.
5.Μιλήστε του για τα προβλήματα του, επισημαίνοντας ταυτόχρονα ότι όλοι έχουμε θετικά και αρνητικά σημεία. 6.Γνωρίζει τα δικά του αρνητικά και κατηγορεί τον εαυτό του γι' αυτά.
Να είστε θετικοί
Ενθαρρύνετε το στα πράγματα που μπορεί να κάνει καλά.
1.Μην του λέτε μόνο να προσπαθεί πιο σκληρά.
2.Μην κάνετε συγκρίσεις με άλλους στην οικογένεια ή στο σχολείο.
3.Μην αφήνετε άλλα παιδιά να τον κοροϊδεύουν για ό,τι δεν μπορεί να κάνει. Πέστε τους τα πράγματα που καταφέρνει.
4.Διαβάζετε του μεγαλόφωνα άσχετα με την ηλικία του, όσο πιο πολύ μπορείτε.
5.Ενθαρρύνετε το να προχωρά σιγά.
6.Μην του επιτρέψετε να κάνει την δυσλεξία δικαιολογία.
7.Βρείτε χρόνο να παίζετε μαζί του παιγνίδια, ιδιαίτερα αυτά που χρησιμοποιούν λέξεις. Το σπίτι πρέπει να είναι τόπος μάθησης αλλά όχι τόπος θεραπευτικής διδασκαλίας.
8.Εγκαθιδρύστε μια ρουτίνα γι' αυτό και προσπαθήστε να έχει λιγότερες ενοχλήσεις.
9.Ρωτήστε το για το πρόγραμμά του και βοηθήστε το να οργανωθεί.
Να είστε επίμονοι
1.Δημιουργήστε καλές σχέσεις γονέων και δασκάλων.
2.Εγκαθιδρύστε ένα δίκτυο επικοινωνίας με το σχολείο και συνεχίστε το.
3.Αν ένας νέος δάσκαλος φτάσει στο σχολείο, πηγαίνετε να τον γνωρίσετε.
4.Μην υποθέσετε ότι οι εκθέσεις και οι πληροφορίες αυτόματα θα περάσουν στον καθένα που τις χρειάζεται. Ευγενικά σιγουρευτείτε ότι τις έχουν πάρει.
Να γνωρίζετε ότι
1.Θα έχει πολλές απογοητεύσεις, αλλά θα πρέπει να μάθει να ζει με αυτές και μπορεί να βοηθηθεί να τις αποφεύγει τις περισσότερες φορές.
2.Χρειάζεται βοήθεια να οργανωθεί.
3.Πρέπει να μαθαίνετε τα δικαιώματα σας σαν γονείς και τα καθήκοντα των εκπαιδευτικών αρχών.
4.Πάνω απ' όλα πρέπει να θυμάστε ότι η υποστήριξη σας, η ενθάρρυνση και κατανόησή  σας είναι πιο πολύτιμα από οποιαδήποτε εκπαίδευση.
                                                                            
"Συνήθως ο χαρακτήρας καθενός
  διαμορφώνεται  ανάλογα με τις επιθυμίες του
  και τις ψυχικές του διαθέσεις ".
- Πλάτων -

				1.
	Τι είναι η Δυσλεξία και τι την προκαλεί;

	2.
	Πώς μπορεί να διαγνωστεί; Υπάρχουν κάποιες ιδιαιτερότητες ή μορφές συμπεριφοράς που χαρακτηρίζουν τα άτομα με δυσλεξία;

	3.
	Πώς μπορεί ένας γονιός να καταλάβει εάν το παιδί του είναι δυσλεξικό; Ποια θα ήταν η καταλληλότερη παρέμβαση; Υπάρχει κάποιος «οδηγός» για γονείς;

	4.
	Σε περίπτωση που ένα παιδί είναι δυσλεξικό, ακολουθούνται οι ίδιες μέθοδοι διδασκαλίας στο σχολείο;

	5.
	Από τι εξαρτάται η έκβαση της Δυσλεξίας;

	6.
	Είναι δυνατή η πλήρης αποκατάσταση;

	7.
	Υπάρχει κάποια αύξηση στη συχνότητα της Δυσλεξίας τα τελευταία χρόνια;

	8.
	Έχουμε κάποια στατιστικά στοιχεία όσον αφορά τη Δυσλεξία;

	9.
	Ποιο είναι το μήνυμα που θέλετε να στείλετε στους γονείς των Δυσλεξικών παιδιών;




	 

		1.
	[bookmark: 1]Τι είναι η Δυσλεξία και τι την προκαλεί;

	 
	 Η Δυσλεξία είναι μία ειδική δυσκολία μάθησης η οποία επικεντρώνεται στη δυσκολία εμπέδωσης της ανάγνωσης και της ορθογραφημένης γραφής. Χαρακτηρίζεται από μικρό όριο μνήμης, οργανωτική ανικανότητα, δυσκολία στην γραφική επιδεξιότητα καθώς και κάποτε δυσκολία στην αριθμητική.

Στις πιο πάνω δυσκολίες υπάρχουν διαβαθμίσεις από απλή δυσκολία μέχρι πλήρη αναλφαβητισμό. Δεν είναι πάθηση, οπόταν δεν μπορούμε να πούμε τι την προκαλεί, φαίνεται να είναι  όμως κληρονομική.

	2.
	[bookmark: 2]Πώς μπορεί να διαγνωστεί; Υπάρχουν κάποιες ιδιαιτερότητες ή μορφές συμπεριφοράς που χαρακτηρίζουν τα άτομα με δυσλεξία;

	 
	Η Ειδική Μαθησιακή Δυσκολία γραφής και ανάγνωσης - Δυσλεξία, μπορεί να διαγνωστεί μέσω πολυθεματικής ομάδας με ειδικά τεστ. Δηλαδή το παιδί μπορεί να αξιολογηθεί από ειδικό εκπαιδευτικό, από εκπαιδευτικό ψυχολόγο, λογοπαθολόγο, κλινικό ψυχολόγο ή και παιδοψυχίατρο, αν κριθεί απαραίτητο. Δεν υπάρχουν κάποιες μορφές συμπεριφοράς που ξεχωρίζουν τα άτομα με Δυσλεξία καθώς δεν διαφέρουν από τα υπόλοιπα  άτομα. Υπάρχει όμως πιθανότητα εάν το Δυσλεξικό παιδί δεν διαγνωστεί έγκαιρα για να βοηθηθεί, να αναπτύξει συναισθήματα χαμηλής αυτοεικόνας και αυτοπεποίθησης, αντιδραστική συμπεριφορά στο σχολείο ή στο οικογενειακό περιβάλλον, μελαγχολία, και αυτά λόγω των χαμηλών του επιδόσεων και την συνεχή αποτυχία στο σχολείο. 


	3.
	[bookmark: 3]Πώς μπορεί ένας γονιός να καταλάβει άν το παιδί του είναι δυσλεξικό; Ποια θα ήταν η καταλληλότερη παρέμβαση; Υπάρχει κάποιος «οδηγός» για γονείς;

	 
	Υπάρχουν διάφορα χαρακτηριστικά από τα οποία ένα παιδί μπορεί και να κινήσει υποψίες ότι μπορεί να είναι δυσλεξικό.

Για παράδειγμα παιδιά μέχρι 8 χρονών που καθυστέρησαν να μιλήσουν, που έχουν δυσκολία στην ανάγνωση και γραφή, που δυσκολεύονται να ξεχωρίσουν το δεξί από το αριστερό. Επίσης κάνουν σημαντικά λάθη στην ορθογραφία συγχέουν και αντιστρέφουν γράμματα, έχουν δυσκολία στην εκμάθηση πινάκων του πολλαπλασιασμού, δυσκολεύονται στο διάβασμα, έχουν φτωχή αυτοπεποίθηση. Έχουν δυσανάλογη απόδοση στον γραπτό από τον προφορικό λόγο. Εάν ο γονιός διαπιστώσει κάποια από τα πιο πάνω χαρακτηριστικά μπορεί να επικοινωνήσει με το Σύνδεσμο μας για περαιτέρω πληροφορίες και καθοδήγηση.(Ο Σύνδεσμος αφορά  την Κύπρο, μια και στην Ελλάδα το αρμόδιο κέντρο είναι το ΚΕ.Δ.Δ.Υ.)
(Οι δύο επόμενες παράγραφοι αναφέρονται στην Κύπρο)
<<Εκεί ο ψυχολόγος του Συνδέσμου θα αξιολογήσει τις μαθησιακές δυσκολίες του παιδιού και αν διαπιστωθεί πως υπάρχουν σοβαρές ενδείξεις για δυσλεξία θα παραπεμφθεί στο υπουργείο παιδείας (εάν και οι γονείς συμφωνούν) με στόχο την αποκατάσταση των δυσκολιών αυτών. Στον Σύνδεσμό μας λειτουργεί επίσης, εκτός από το τμήμα πληροφόρησης, στο οποίο οι γονείς μπορούν να πάρουν ενημερωτικό υλικό και περαιτέρω διαφώτιση και συμβουλές για το θέμα, βιβλιοθήκη με βιβλία σε απλή γλώσσα γραμμένα από ειδικούς οι οποίοι κατατοπίζουν κατάλληλα τους γονείς. Κατάλογο με τέτοια βιβλία μπορεί να εξασφαλίσει από τα γραφεία του συνδέσμου. Στην ταινιοθήκη μας, που επίσης διαθέτουμε. υπάρχουν ηχογραφημένα λογοτεχνικά βιβλία για διευκόλυνση των παιδιών και καλύτερη κατανόηση των λογοτεχνικών βιβλίων.>>

	4.
	[bookmark: 4]Σε περίπτωση που ένα παιδί είναι δυσλεξικό, ακολουθούνται οι ίδιες μέθοδοι διδασκαλίας στο σχολείο;

	 
	Στο σχολείο δεν υπάρχει εξειδικευμένη διδασκαλία για το παιδί με δυσλεξία. Όμως εφόσον γίνει η διάγνωση ενός παιδιού με δυσλεξία, το σχολείο και συγκεκριμένα η ομάδα με τους ειδικούς θα πρέπει να καταρτίσει εξατομικευμένο πρόγραμμα το οποίο θα πρέπει να ακολουθείται ώστε να επιτευχθούν οι εκπαιδευτικοί στόχοι που τίθενται και σκοπό έχουν τα όσο το δυνατόν καλύτερα αποτελέσματα για να ξεπεραστούν σιγά - σιγά οι δυσκολίες του παιδιού.

	5.
	[bookmark: 5]Από τι εξαρτάται η έκβαση της Δυσλεξίας;

	 
	Η έκβαση της δυσλεξίας εξαρτάται από τον βαθμό Δυσλεξίας που έχει το παιδί, από το κατάλληλο ειδικό εκπαιδευτικό πρόγραμμα που θα τύχει εντός και εκτός του σχολικού πλαισίου, και πάνω από όλα την συναισθηματική στήριξη και αποδοχή που θα παίρνει από τους γονείς του.

	6.
	[bookmark: 6]Είναι δυνατή η πλήρης αποκατάσταση;

	 
	Το εάν θα ξεπεραστεί ή όχι πλήρως η δυσκολία αυτή εξαρτάται από τον βαθμό σοβαρότητας της Δυσλεξίας και τη σωστή εκπαίδευση του παιδιού. 

Είναι σημαντικό να αναφερθεί πως η Δυσλεξία είναι μια εξελικτική κατάσταση και, όπως έχει αναφερθεί, χαρακτηρίζεται από δυσκολίες σε διάφορους τομείς και δεξιότητες. Π.χ. δυσκολίες στη γραφή και ορθογραφία, ανάγνωση, βραχύχρονη μνήμη, σειροθέτηση, φωνολογική ενημερότητα και στην αυτοματοποίηση. Έτσι η προσπάθεια για αποκατάσταση δεν επικεντρώνεται πάνω σε ένα και μοναδικό ζήτημα το οποίο θα «θεραπευτεί».

	7.
	[bookmark: 7]Υπάρχει κάποια αύξηση στη συχνότητα της Δυσλεξίας τα τελευταία χρόνια;

	 
	Δεν υπάρχουν στοιχεία που να δεικνύουν αύξηση ή μείωση της δυσλεξίας τα τελευταία χρόνια. Απλά η κοινή γνώμη είναι πια καλύτερα ενημερωμένη για τις μαθησιακές δυσκολίες οπότε αναπόφευκτα η συζήτηση γύρω από αυτό το θέμα  είναι πλέον πιο δημοφιλής και να δίνεται η  λανθασμένη εντύπωση  πως τώρα υπάρχουν περισσότερα παιδιά ή άτομα με Δυσλεξία. Ο ενημερωμένος γονιός επισκέπτεται τους ειδικούς περισσότερο απ’ ό,τι στο παρελθόν.

	8.
	[bookmark: 8]Έχουμε κάποια στατιστικά στοιχεία όσον αφορά τη Δυσλεξία στην Κύπρο;

	 
	Δεν έχει γίνει έρευνα για να υπάρχουν στατιστικά στοιχεία ειδικά στην Κύπρο. Από παγκόσμια στοιχεία όμως που υπάρχουν, μας αναφέρονται ποσοστά που ανεβαίνουν στο 8% του πληθυσμού άτομα με δυσλεξία, ποσοστό το οποίο περιλαμβάνει από ελαφριά μέχρι σοβαρής μορφής Δυσλεξία. Το 4% του πληθυσμού έχει έντονη εκδήλωση δυσλεξίας και χρειάζεται ειδική βοήθεια και αντιμετώπιση.

	9.
	[bookmark: 9]Ποιο είναι το μήνυμα που θέλετε να στείλετε στους γονείς των Δυσλεξικών παιδιών;

	 
	Οι γονείς των παιδιών δεν θα πρέπει να νιώθουν άσχημα ούτε μειονεκτικά. Τα παιδιά τους μπορεί να μην διαπρέπουν στο σχολείο, διαθέτουν όμως και άλλα ταλέντα, έχουν πολλά να κάνουν στη ζωή τους και να διακριθούν σε πολλούς τομείς ανάλογα με τα ταλέντα αυτά. Όπως στους υπολογιστές, στην Τέχνη, στα τεχνικά επαγγέλματα και άλλα πολλά. Με την επιμονή τους μπορεί ακόμα να διακριθούν και στο σχολείο και σε ακαδημαϊκή καριέρα. Οι γονείς χρειάζεται να οπλιστούν με υπομονή, επιμονή και θάρρος και κυρίως ενημέρωση. Έχουν τους εκπαιδευτικούς συνοδοιπόρους και συμπαραστάτες τους. Επίσης δεν πρέπει να διακατέχονται από άγχος, να αποδεχθούν τη δυσκολία και να μην πάψουν ποτέ να προσπαθούν και να στηρίζουν τα παιδιά τους. Πολύ σημαντική είναι η έγκαιρη παρέμβαση. Μόλις διαπιστωθούν κάποιες δυσκολίες οι γονείς θα πρέπει να αποτείνονται στους ειδικούς και στον Παγκύπριο Σύνδεσμο για τη Δυσλεξία για βοήθεια. Θα πρέπει να γνωρίζουν τη νομοθεσία και τα δικαιώματα των παιδιών τους στον τομέα της εκπαίδευσης και να τα διεκδικούν με θάρρος. 

		ΜΙΚΡΑ ΜΥΣΤΙΚΑ
Αγαπητοί μας φίλοι,
σε αυτή τη σελίδα θα βρείτε κάποια μικρά μυστικά, χρήσιμες πληροφορίες και διάφορες λύσεις όλων των ηλικιών για να βοηθήσετε τα παιδιά σας στα μαθήματά τους.
Απολαύστε τα!!!
 
 
ΜΑΘΗΜΑΤΙΚΑ ΓΥΜΑΝΑΣΙΟΥ:
-Βίντεο: μαθαίνω για το  ΠΥΘΑΓΟΡΕΙΟ ΘΕΩΡΗΜΑ, οπτική αντίληψη
http://www.prasinipriza.com/E/P/31000/100/PYTHAGOREIO-THEORHMA-V.html
-Βίντεο: μαθαίνω τον τύπο για το εμβαδόν πλάγιου παραλληλόγραμμου, κατανοώ και θυμάμαι
http://www.prasinipriza.com/PAGES/E31/E3140/EMVADON-PARALLHLOGRAMMOU-V.html
-Βίντεο: μαθαίνω τον τύπο για το εμβαδόν του ρόμβου, κατανοώ τον τύπο και θυμάμαι
http://www.prasinipriza.com/PAGES/E31/E3140/EMVADON-ROMVOS-V.html
-Βίντεο: είδη γωνιών, οξείες γωνίες, αμβλείες γωνίες, συμπληρωματικές και παραπληρωματικές γωνίες κ.ά.
http://www.prasinipriza.com/E/P/31000/100/GWNIES-EIDH-V.html
-Βίντεο: Μαθαίνω για το ελάχιστο κοινό πολλαπλάσιο, αναλύω σε γινόμενο πρώτων παραγόντων και κάνω ασκήσεις για παιδιά με δυσλεξία ή χωρίς.
http://www.prasinipriza.com/E/P/31000/100/ELAXISTO-KOINO-POLLAPLASIO-V.html
-Βίντεο: Μαθαίνω εύκολα και γρήγορα τον πολλαπλασιασμό του 9!!!
http://www.prasinipriza.com/PAGES/E31/E3170/PROPAIDEIA-9.html
ΓΙΑ ΠΕΡΙΣΣΟΤΕΡΑ ΜΑΘΗΜΑΤΙΚΑ 'Α ΓΥΜΝΑΣΙΟΥ ΑΚΟΛΟΥΘΗΣΤΕ ΤΟ ΠΑΡΑΚΑΤΩ LINK:
http://www.prasinipriza.com/E/EG310100.html
ΔΗΜΟΤΙΚΟ:
Εκπαιδευτικά βίντεο:
ΜΑΘΗΜΑΤΙΚΑ  ΔΗΜΟΤΙΚΟΥ, ΠΟΛΛΑΠΛΑΣΙΑΣΜΟΣ , ΠΡΟΣΘΕΣΗ ΚΑΙ ΑΦΑΙΡΕΣΗ
-Μαθαίνω προπαίδεια και πρόσθεση-παιδαγωγικό υλικό
http://www.prasinipriza.com/PAGES/E31/E3120/PROSTHESH3MONOPATI.html
-Παιχνίδια προπαίδειας του 10 με ντόμινο.
http://www.prasinipriza.com/PAGES/E31/E3170/PROPAIDEIA-10-DOMINO.html
-Βίντεο:-Παιχνίδια τόμπολας με ασκήσεις μαθηματικών.
http://www.prasinipriza.com/PAGES/E31/E3170/POLLAPLASIASMOS-PAIXNIDIA-TOMPOLA-V.html
-Κάνω εξάσκηση στον πολλαπλασιασμό του 7 με παιχνίδια ενώνω τις τελείες.
http://www.prasinipriza.com/PAGES/E31/E3170/PROPAIDEIA-7.html
-Μαθαίνω τον πολλαπλασιασμό του 5 χρησιμοποιώντας ψεύτικα χαρτονομίσματα  των 5 ευρώ.
http://www.prasinipriza.com/PAGES/E31/E3110/EVRO/EVROFOTO005.html
-Ασκήσεις με πολλαπλασιασμούς και μαθαίνω τα χρώματα της Ελληνικής σημαίας.
http://www.prasinipriza.com/PAGES/E31/E3170/ELLHNIKH-SHMAIA-PROPAIDEIA.html
-Ασκήσεις μετατροπής από δεκαδικούς σε ποσοστά:
http://www.prasinipriza.com/PAGES/E31/E3145/DEKADSEPOSOSTA010.html
Απαντήσεις:http://www.prasinipriza.com/PAGES/E31/E3145/DEKADSEPOSOSTA010A.html
-Σήματα τροχαίας:
http://www.prasinipriza.com/PAGES/E36/SHMATATROXAIAS010.html
-Βίντεο για τα φώτα τροχαίας:
http://www.prasinipriza.com/PAGES/E70/FOTA-TROXAIAS-V.html
 NHΠIA:
ΚΑΤΑΣΚΕΥΕΣ:

Χάρτινα Αεροπλανάκια και Σαΐτες:
http://www.prasinipriza.com/PAGES/E23FTIAXNO/E23020/XARTINH-SAITA-V.html
Χάρτινες Βαρκούλες:
http://www.prasinipriza.com/PAGES/E23FTIAXNO/E23020/XARTINH-BARKOULA-V.html
Σελιδοδείκτες με σήματα της σημαίας:
http://www.prasinipriza.com/PAGES/E23FTIAXNO/E23030/SELIDSHMTROX030.html
Παιδικό Παζλ Μαθηματικών-παιχνίδια σειροθέτησης:
http://www.prasinipriza.com/PAGES/E23FTIAXNO/E23040/PAZL-BATRAXOS-VIDEO.html
Σχέδιο Βάτραχου: 
http://www.prasinipriza.com/PAGES/E23FTIAXNO/E23040/PAZLVATRACHOS.html
ΑΛΦΑΒΗΤΟ:
-Μαθαίνω Ελληνικό Αλφάβητο με παιχνίδια τόμπολας, βίντεο με οδηγίες
http://www.prasinipriza.com/PAGES/E02/E02-005/ALFABHTO-TOMPOLA-V-999.html
-Καρτέλες με εικόνες, μία καρτέλα για το κάθε γράμμα Ελληνικού Αλφαβήτου
http://www.prasinipriza.com/PAGES/E02/E02-005/ALFEIK000.html
-Τυπώνω καρτέλες με τα σύμβολα, μαθαίνω το Ελληνικά Αλφάβητο Α-Ω
http://www.prasinipriza.com/PAGES/E02/E02-005/ALFKEF.html
-Χρωματίζω τα σύμβολα, μαθαίνω το Ελληνικό Αλφάβητο Α-Ω
http://www.prasinipriza.com/PAGES/E02/E02-005/ALFKEFOUTLINE.html
Φυλλάδιο με ασκήσεις ορθογραφίας, ρήματα σε –ω
http://www.prasinipriza.com/PAGES/E04/RHMATA-SE-W-010.html

Δραστηριότητες για παιδιά με δυσλεξία για προγραφή στο νηπειαγωγείο:
http://www.youtube.com/watch?v=soBMpDaLkfU
 
ΡΗΜΑΤΑ:
-Τυπώνω ρήματα σε –ίζω
http://www.prasinipriza.com/PAGES/E10/100RHMATAIZW-LIST.html
 -Συμπληρώνω τα κενά και μαθαίνω ορθογραφία για ρήματα σε –ίζω
http://www.prasinipriza.com/PAGES/E10/100RHMATAIZW.html
-Κρυπτόλεξο με ρήματα σε –ώνω
http://www.prasinipriza.com/E06KRYPTOLEXA/350KRYPTOLEXO12-ONO7MIKRA.pdf
-Κλίση του ρήματος «είμαι»
http://www.prasinipriza.com/PAGES/E04/RHMAEIMAI.html
-Κρυπτόλεξο για να μάθω την ορθογραφία του «είμαι», «είσαι», «είναι»
http://www.prasinipriza.com/PAGES/E06/EIMAIEISAIEINAIMIKRA.html
-Σελιδοδείκτης με την κλίση του ρήματος «είμαι»
http://www.prasinipriza.com/PAGES/E23FTIAXNO/E23030/SELIDRHMAEIMAI.html
ΓΙΑ ΠΙΟ ΠΟΛΛΑ ΜΙΚΡΑ ΜΥΣΤΙΚΑ ΠΟΥ ΘΑ ΣΑΣ ΔΙΕΥΚΟΛΥΝΟΥΝ ΑΚΟΛΟΥΘΗΣΤΕ ΤΟ ΠΑΡΑΚΑΤΩ LINK:
www.prasinipriza.com

			1. BDA (BRITISH DYSLEXIA ASSOCIATION) 
98 LONDON ROAD
BERKSHIRE RG1 5AU
TEL :0118 966 2677
TEL HELPLINE: 0118 966 8271
FAX: 0118 935 1927

E- mails
For general enquiries
info@dyslexiahelp-bda.demon.co.uk

For administration
admin@bda-dyslexia.demon.co.uk

Web Site
http://www.bda-dyslexia.org.uk/ 

2. EDA (EUROPEAN DYSLEXIA ASSOCIATION) 
RUE DEFACQZ   1
1000   BRUSSELS , BELGIUM
TEL: + 32 2 537 0983
FAX: + 32 2 537 9212

E-mail: eda@kbnet.co.uk
Web Site: http://www.eda-en.com 

Ένα χρήσιμο link για τους ενήλικους Δυσλεξικούς με διάφορες χρήσιμες πληροφορίες και Βιντεάκια. Ακολουθήστε το παρακάτω link: www.dyslexia-help.org .

3. Helen Arkell Dyslexia Centre 
Emily Wright, Courses Manager, Helen Arkell Dyslexia Centre, Frensham , Farnham , Surrey , GU10 3BW 
Courses Manager 

Email:ewright@arkellcentre.org.uk
Web Site: www.arkellcentre.org.uk 

4. Υπουργείο Παιδείας και Πολιτισμού Κύπρου
www.moec.gov.cy 

5. Σύνδεσμος ατόμων με υπερκινητικότητα και ελλειμματική προσοχή 
www.add-adhd.org.cy 

6. ΕΛΛΗΝΙΚΗ ΕΤΑΙΡΕΙΑ ΔΥΣΛΕΞΙΑΣ 
http://www.dyslexia.gr/ 

ΑΛΛΕΣ ΣΧΕΤΙΚΕΣ ΙΣΤΟΣΕΛΙΔΕΣ ...... 
7. http://www.e-nter.gr/ 
8. http://www.dys.gr 
9. Δίκτυο Συνεργασίας Μαθησιακών Δυσκολιών της Κύπρου (Learning Difficulties Network of Cyprus) www.ldn.org.cy
10. Μέθοδος πρώτης γραφής και ανάγνωσης, Δώρας Μαυρομμάτη www.doramavrommati.gr
11. Επιστημονική ιστοσελίδα για την ειδική εκπαίδευση www.specialeducation.gr
12. Ιστοσελίδα Οργανισμού Νεολαίας Κύπρου www.youthpartnership.net
13. www.ersinoztoycan.com
14. Λογισμικά εκμάθησης www.icteach.org
15. Πολυαισθητηριακές μεθόδοι εκμάθησης www.prasinipriza.com
16. Πώς να μάθετε Αγγλικά www.howtolearnenglish.co.uk/home.htm
17.    Προϊόντα και Υπηρεσίες Υποστηρικτικής Τεχνολογίας & Εκπαίδευσης 
www.mkprosopsis.com 
18. Ιστοσελίδα λογοπεδικών Ελλάδας και Κύπρου www.logopedics.gr
19 Χρήσιμες ιστοσελίδες για την τεχνολογία ως υποστηρικτική μέθοδο στο θέμα της δυσλεξίας, http://technodys.bloqspot.com/ 
20. Πολύτιμες πληροφορίες για μελλοντικούς και νέους γονείς: www.babyspace.com.cy 
21. Χρήσιμη ιστοσελίδα με ποικίλες πληροφορίες ιατρικών κυρίως θεμάτων για τους γονείς: www.paidiatros.com 
22. Εκπαιδευτική πύλη, χρήσιμη ιστοσελίδα για εκπαιδευτικούς http://www.edugate.gr/education 
          









ΝΟΜΟΘΕΣΙΑ ΕΙΔΙΚΗΣ ΑΓΩΓΗΣ 
(Από τον ιστότοπο www.pesea.gr  του ΠΕΣΕΑ, δηλ. του Πανελλήνιου Επιστημονικού Συλλόγου Ειδικής Αγωγής. Από το site αυτό αποθηκεύομε ή εκτυπώνομε όποιον νόμο θέλομε. Σίγουρα οι νεότεροι νόμοι υπάρχουν στο site, αν δεν βρίσκονται στον κατάλογο που ακολουθεί.  )
NOMOΣ  3848-2010  Αναβάθμιση του ρόλου του εκπαιδευτικού – καθιέρωση κανόνων αξιολόγησης και αξιοκρατίας στην εκπαίδευση και λοιπές διατάξεις.
Ν.3699-08 Ειδική Αγωγή και Εκπαίδευση ατόμων με αναπηρία ή με ειδικές εκπαιδευτικές ανάγκες (σε μορφή pdf)
N.1143-81 Περί Ειδικής Αγωγής, Ειδικής Επαγγελματικής Εκπαιδεύσεως, Απασχολήσεως και Κοινωνικής Μερίμνης των αποκλινόντων εκ του φυσιολογικού ατόμων και άλλων τινών εκπαιδευτικών διατάξεων (Έχει καταργηθεί με νεώτερους νόμους)
N. 3794-09 Ρύθμιση θεμάτων του πανεπιστημιακού και τεχνολογικού τομέα της ανώτατης εκπαίδευσης και άλλες διατάξεις. (άρθρο 39 παρ. 4 πρόσληψη  εκπαιδευτικών με ποσοστό αναπηρίας εξήντα επτά τοις εκατό (67%)) 
N. 3528-07 Νέος Κώδικας Δημοσίων Υπαλλήλων(σε μορφή pdf)
Ν.3467-06 Επιλογή Στελεχών(σε μορφή pdf)
Ν.3194-03 Ρύθμιση Εκπαιδευτικών Θεμάτων - Θέματα Ειδικής Αγωγής(σε μορφή pdf)
N.3205-03 Μισθολογικές Ρυθμίσεις(σε μορφή pdf)
ΕΡΜΗΝΕΥΤΙΚΗ N.3205-03 Μισθολογικές Ρυθμίσεις(σε μορφή pdf)
Ν. 2909-01 Ρυθμίσεις Θεμάτων Εισαγωγής στην Τριτοβάθμια(σε μορφή pdf)
Ν.2817-00 Εκπαίδευση των Α.μ.Ε.Ε.Α.(σε μορφή pdf)
Ν. 2517-97/Άρθρο 9 Ωράριο Διδασκαλίας Δ/ντών & Εκπ/κών Δημ. Σχολείων.(σε μορφή pdf)
N.1566-85 Δομή & Λειτουργία της Π. & Δ. Εκπαίδευσης(σε μορφή pdf)
Προεδρικά Διατάγματα
Π.Δ. 12-'09 Εξέταση μαθητών με αναπηρία & ε.ε.α. (μορφή word)
Π.Δ.60-06 Αξιολόγηση Μαθητών Λυκείου(σε μορφή Word)
Π.Δ.323-03 Αξιολόγηση μαθητών ΤΕΕ(σε μορφή pdf)
Π.Δ.56-01 Μεταθέσεις Ε.Ε.Π.(σε μορφή pdf)
Π.Δ.201-98 Οργάνωση & Λειτουργία Δημοτικού Σχολείου(σε μορφή Word)
Π.Δ.200-98 Οργάνωση & Λειτουργία Νηπιαγωγείου(σε μορφή pdf)
Π.Δ.121-97 Συμπλήρωση Διατάξεων για την Αξιολόγηση Μαθητών του Δημοτικού(σε μορφή Word)
Π.Δ.301-96 Αναλυτικό Πρόγραμμα Ειδικής Αγωγής(σε μορφή Word)
Π.Δ.121-95 Συμπλήρωση Π.Δ.8-95(σε μορφή Word)
Π.Δ.8-95 Αξιολόγηση Μαθητών Δημοτικού(σε μορφή pdf)
Π.Δ.409-94 Αξιολόγηση Μαθητών Γυμνασίου(σε μορφή Word)
Π.Δ.603-82 Οργάνωση & Λειτουργία ΣΜΕΑ(σε μορφή Word)
Π.Δ.104-79 Οργάνωση & Λειτουργία Μέσης Εκπαίδευσης(σε μορφή Word)
Υπουργικές Αποφάσεις
Υ.Α.28722/Γ2 12/03/2010 Εξέταση μαθητών Ημερήσιων και Εσπερινών Γυμνασίων, με αναπηρία και ε.ε.α.
Υ.Α  23519 /Γ2  01- 03 - 2010 Ενδοσχολικές εξετάσεις,  των μαθητών των ΕΠΑ.Λ. και των ΕΠΑ.Σ. με αναπηρία και με ε.ε.α.
Καθηκοντολόγιο 3/4/2007(σε μορφή pdf)
Υ.Α.28915-07 Ωράριο Εργασίας Ε.Ε.Π. & Ε.Β.Π. στις ΣΜΕΑ 12/3/2007(σε μορφή Word)
Υ.Α.27922-07 Καθηκοντολόγιο Προσωπικού ΣΜΕΑ 8/3/2007(σε μορφή Word)
Υ.Α.28911-06 Ωράριο Προσωπικού ΚΔΑΥ 12/3/2006(σε μορφή Word)
Υ.Α.17104-06 Πρόσβαση στην Τριτοβάθμια Ειδικών Κατηγοριών 1/3/2006(σε μορφή pdf)
Υ.Α.120786-05 Εξέταση Α.Μ.Ε.Α. για Κρατικό Πιστοποιητικό Γλωσσομάθειας 3/11/2005(σε μορφή pdf)
Υ.Α.-05 Απόκτηση Τίτλου Δημοτικού Σχολείου 13/10/2005(σε μορφή pdf)
Υ.Α.-05 Κανονισμός Παροχών Ο.Π.Α.Δ. 17/2/2005(σε μορφή pdf)
Υ.Α.142845-03 Έδρα, Περιφέρεια, Οργανικές Θέσεις Εκπαιδευτικών ΚΔΑΥ 19/12/2003(σε μορφή pdf)
Υ.Α.108471-02 Εκπαίδευση στο Σπίτι 21/10/2002(σε μορφή pdf)

